open-index/open-wikipedia-markdown huggingface dataset:
Amelander Bierbrouwerij

De **Amelander Bierbrouwerij** is in lytsskalige brouwerij yn it doarp Ballum, op it eilân It Amelân. De brouwerij brout ferskate soarten spesjaalbier dy 't ôfset wurde op it eigen eilân. De nammen fan de ferskillende bieren binne steld yn it Amelanner dialekt.

## Eftergrûn
De brouwerij waard oprjochte yn 2008. Al tefoaren brouden de eigeners, Doeke en Eva Visser, thús lytsskalich, mar ein 2009 waard in krekt oankochte pleats omboud ta brouwerij en winkel (belevingshoeve ). Yn 2009 krigen se dêrfoar op advys fan it gebietsplatfoarm Waadeilannen in subsydzje fan € 50.000 fan it pMJP (Meerjarenprogramma Landelijk Gebied) fan de provinsje Fryslân. Ynearsten waarden de bieren ferkocht ûnder de namme "Ballumer Sap" , wat ferwiist nei de Amelanner bynamme foar de ynwenners fan Ballum, de Ballumer Sappen. Underwilens wurdt de werkenberder namme "Amelander Bier" brûkt, de âlde namme wurdt no allinnich noch foar de spesjale brousels ("proefbieren") brûkt. De earste broukapasiteit wie mar 75 liter de brousesje, mar yn de rin fan 2011 waard de brouynstallaasje fernijd, sadat der no 200 liter de brousel broud wurde kin. De brouwerij hat ek seis fergistingstanks fan sa 'n 300 liter. It cranberrybier fan de brouwerij is yntusken erkend as streekprodukt. De brouwerij mei al har bieren ek Amelands Produkt neame.

## Hjoed
De Amelander Bierbrouwerij is in lytse, ambachtlike brouwerij, dêr't foar en ûnder it brouproses net yngrepen wurdt by brouwen. It Amelanner liedingwetter wurdt foar it brouproses ek net oanpast. Dit hat as gefolch dat bierkes fan ferskate broudata wol wat smaakferskil hawwe kinne. Mar de brouwers stribje dernei om it produkt sa konstant mooglik te hâlden kwa smaak, rook en kleur.

## Assortimint
* *Bij 't roaie hek* - streekbier mei feanbeien (cranberries)
* *<nowiki/>'t Leste lot* - blondbier
* *Butenbiënke* - licht tarwe
* *Skutehôn* - donker tarwe
* *Barnstiën* - amber
* *Bikkelha'd* - stout
* *Goäden ferskiening* - triple
* *Hidde Dirks Kat* - quadrupel
* *Seumeraven* - weizen 
* *Ballumer sap* - proefbier/seisoensbier

## Keppeling om utens
* Webstee fan Amelander Bierbrouwerij
Fan Cammingha (laach)

**Fan Cammingha** (of **Fan Camminga**) (Van Cammingha of Van Camminga) is in âld Nederlânsk geslacht fan Frysk komôf.

De stamrige begjint mei Rienck Cammingha, dy't tusken 1529 en 1533 stoar. Bekender is syn neisiet en nammegenoat dy't libbe fan 1517 oant 1584, omdat dy yn 1552 ôfbylde is op in skilderij fan Adriaan van Cronenburgh (Frysk Museum), dêr't ek de âlde Camminghaburg, it famyljekastiel by Ljouwert, op te sjen is. De famylje spile sûnt de iere 17e iuw in wichtige rol yn de Nederlânske skiednis en oefene benammen yn Fryslân macht út.

Yn 1814 wie de erkenning as ealman fan Fryslân by Sûverein beslút (SB) fan ien lid fan it geslacht, yn 1825 folge beneaming yn de Ridderskip fan Fryslân by Keninklik beslút. Sûnt 1814 hearre troch it SB leden fan it laach ta de Nederlânske adel mei it predikaat jonkhear en jonkfrou. Yn 2020 libbet der noch ien froulike neikommeling fan dit geslacht (1935), wêrtroch't it geslacht mei útstjerren bedrige wurdt.

It wapen fan de famylje wurdt troch fuotbalklup SC Cambuur, dy't neamd is nei de buert dêr 't it kastiel ea stie, brûkt as klupembleem.

## Literatuer
*P.N. Noomen, ''De familie Cammingha in de middeleeuwen: haar relatie met de stad Leeuwarden en haar positie in Oostergo'', yn: *Leeuwarder historische reeks* 6 (1997), s.&nbsp;10-98.
* Genealogie Kwartaalblad CBG 2002-01 Y. Kuiper en J. Frieswijk (red.). *Twee eeuwen Friese adel 1814–2000. Van landadel naar historisch instituut*. It Hearrenfean: Utjouwerij Van Mazijk, 2000. 183 s., yll. (TPFr-SGKuip). .
The Game (album fan Queen)

**The Game** is it achtste studio-album fan Queen. It album waard opnommen yn juny-july 1979 en  febrewaris-maaie 1980 yn de Musicland studio's yn München, Dútslân en waard in moanne letter op 30 juny 1980 útbrocht. 

## Spyllist

## Singles

## Muzikanten
* Freddie Mercury – Sang & Piano
* Brian May – Gitaar & Sang
* John Deacon – Bas
* Roger Taylor – Drums & Perkusje
Hot Space

**Hot Space** is it njoggende studio-album fan Queen. It album waard yn juny 1981 en maart 1982 yn Switserlân en Dútslân opnaam en waard twa moanne letter op 21 maaie 1982 útbrocht. 

## Spyllist

## Singles

## Muzikanten
* Freddie Mercury – Sang & Piano
* Brian May – Gitaar & Sang
* John Deacon – Bas
* Roger Taylor – Drums & Perkusje

### Gastmuzikanten
* David Bowie - Sang en Toetsen
* Arif Mardin - Hoarn
* Dino Solera - Saksofoan
* David Richards - Piano
Kostroma (oblast)

De **Oblast Kostroma** (Russysk: Костромская область; Kostromskaja oblast) is in oblast yn it noardwestlike diel fan Ruslân.

Troch it súdwestlike diel fan de oblast streamt de Wolga. It klimaat is tuskenbeiden en likernôch 73% bestiet út bosk.   

De ekonomy bestiet fral út houtferwurking, tekstylyndustry en it ferwurkjen fan itensguod. Dêrnjonken foarmet toerisme in wichtige boarne fan ynkommen.

## Skiednis
De regio is al foar it kristenjen bewenne. Oant slavyske stammen tusken de 9e en 12e iuw it lân ynnamen, bewennen finsk-ûgryske folken it gebiet. Stadichoan rekke it gebiet ûnder it bewâld fan it foarstedom Vladimir-Sûzdal en sûnt de Mongoalske oerhearsking yn de 14e iuw ferdwûn hearde it gebiet by it Grutfoarstedom Moskou.    

Under Peter de Grutte waard it gebiet yn 1708 in provinsje fan it gûvernemint Moskou. Yn 1787 ûntstie it gûvernemint Kostroma, dat oant yn de Sovjet-tiid bestean bleau. Op 14 oktober 1929 waard it ûnderdiel fan de yndustry-oblast Ivanovo (Ivanovskaja Promyschlennaja oblast), wêryn't it ynearsten noch oant yn 1930 in okrûg wie.   

Op 13 augustus 1944 waard út dielen fan de yn de jierren 1930 stifte oblasten Jaroslavl, Ivanovo, Gorki en Vologda lang om let de oblast Kostroma stifte.

## Befolkingsûntwikkeling

## Bestjoersyndieling en stêden
De oblast Kostroma is te ferdielen yn 24 rajons en 6 stedsdistrikten. De iennige stêd mei mear as 100.000 ynwenners is it bestjoerssintrum fan de oblast, Kostroma. Meiïnoer hat de oblast 12 stêden en 7 plakken mei in stedsk karakter.

## Eardere stêden
De folgjende plakken fan de tsjintwurdige oblast Kostroma hiene eartiids stedsrjochten:
Ebeltje Boekema-Hut

**Ebeltje Boekema-Hut** (Zevenhuizen, 31 augustus 1911 - De Like, 11 juny 2022) wie fan 15 maaie 2021 oant har ferstjerren, foar safier't bekend wie, de âldste minske fan Nederlân. Frou Boekema-Hut stoar yn de âldens fan 110 jier.

Boekema-Hut groeide op yn Sânhuzen dêr't har heit in buorkerij hie. Op 8 novimber 1935 boaske se mei Lammert Boekema. Se namen de pleats fan heit Hut oer en krigen fjouwer dochters. Har man Lammert ferstoar yn 1990 yn 'e âldens fan 80 jier. Sûnt dy tiid wenne frou Boekema-Hut yn fersoargingstehûs Vredewold yn De Like. Har mem wie op har 97e de âldste ynwenster fan De Like, en har oerbeppe waard 101 jier âld.
Brouwerij Bjuster

**Brouwerij Bjuster** is in bierbrouwerij yn it sintrum fan Grou mei in kapasiteit fan 1550 hektoliter op jierbasis. Brouwmaster en bierkarmaster Auke van der Veen broude al 35 jier foar himsels en yn opdracht fan tredden.
## Skiednis
De brouwerij waard yn 2018 oprjochte mei de winsk in eigen bierke oan de gasten fan in noch te meitsjen hoarekagelegenheid foar te setten. Yn it begjin waard der wykliks broud yn de brouynstallaasje fan 300 liter en wiene der trije fergistingstanks. Letter waard it tal fergistingstanken útwreide, sadat der faker brouwen wurde koe. 

Yn 2020 waard ynvestearre yn in folslein nije brouynstallaasje, gisttanks en in bottelmasine. Mei dy útwreiding is de broukapasiteit ferhege nei 800 liter per batch en beskikt de brouwerij oer 12 x 800 liter en 6 x 600 liter fermintaasjetanks.

## Hjoed
Njonken it útwreide eigen assortimint wurdt der ek broud foar tredden, sa as kafees en restaurants en kin der yn opdracht bier fan eigen resepten makke wurde.

## Assortimint

* Bjuster Radler 10.0
* Bjuster Quadrupel
* Bjuster Russian Imperial Stout
* Bjuster Winter
* Bjuster Lentebock
* Bjuster Herfstbock
* Bjuster Passie Weizen
* Bjuster Tripel
* Bjuster Saison
* Bjuster Dubbel
* Bjuster Wit
* Bjuster Weizen
* Bjuster Dortmunder
* Bjuster IPA
* Bjuster Porter
* Bjuster Session IPA
* Bjuster BlondBieren yn opdracht
Bieren yn gearwurking

* *Wâldseiner Bier* - blond (yn gearwurking mei Noorderbier - earder makke troch Bierbrouwerij Noarder Dragten)
* *Oranje Bier* - oranje kleurde Mexican lager (yn gearwurking mei Noorderbier)

Bieren yn opdracht
* Punkrock Mixtape #1 foar JP Brouwt
* The Breewer Tripel foar Mitra Breeuwsma yn Fryslân
* Reidsiler foar Marren Bier op De Jouwer
* Swiere Brekker foar Marren Bier op De Jouwer
* *Slachtebier Sûnens* - dunkelweizen foar Café de Ree yn Reahûs
* *Peizer Hopbel Blond* - blûn foar dinercafé De Peizer Hopbel yn Peize
* *Peizer Hopbel Weizen* - weizen foar dinercafé De Peizer Hopbel yn Peize
* *Peizer Hopbel Tripel* - tripel foar dinercafé De Peizer Hopbel yn Peize
* *Peizer Hopbel Zwaar Blond* - swier blûn foar dinercafé De Peizer Hopbel yn Peize

## Keppeling om utens
* Webstee fan Brouwerij Bjuster
Nizjni Novgorod (oblast)

**Nizjni Novgorod** (Russysk: Нижегородская область, Nizjegorodskaja oblast) is in oblast (bestjoerlike ienheid) yn it Europeeske diel fan de Russyske Federaasje. De oblast waard op 14 jannewaris 1929 oprjochte en omfieme oant 1934 ek it tsjintwurdige oblast Kirov.

## Geografy
De oblast grinzget yn it noarden oan de oblasten Kostroma en Kirov, dan mei de klok mei oan de autonome republiken Mary El, Tsjûvasje en Mordoovje en oan de oblasten Rjazan, Vladimir en Ivanovo. Mei goed 75.000 km² is de oblast likernôch like grut as Eastenryk.  

Haadstêd fan de oblast is de stêd mei deselde namme, Nizjni Novgorod, ien fan de grutste stêden fan Ruslân. Oare grutte plakken binne Dzerzjinsk, Sarov (eartiids Arzamas-16), Kstovo en Pavlovo. De oblast hat 28 stêden en mear as 4500 doarpen. 

De oblast Nizjni Novgorod hat in goede ynfrastruktuer. Oer it gebiet rint it spoar nei Moskou, de Wolgarepubliken, de Kaukasus, Sibearje, it Russyske Fiere Easten en de Sintraal-Aziatyske lannen. It trans-Sibearyske spoar is dêrfan de belangrykste. Troch de oblast streame de rivieren de Wolga en de Oka, dy't ek wichtige ferkearsferbinings foarmje.    

## Skiednis

It foarstendom Nizjni Novgorod ûnstie neffens de Russyske tradysje yn 1221, doe't Joeri II fan Vladimir de stêd Nizjni Novgorod stifte. Yn 1350 waard de stêd de haadstêd fan it gebiet, dy't yn de 14e iuw it kulturele sintrum fan Ruslân waard en dêr't eigen munten slein waarden. Nizjni Novgorod waard oant de 14e iuw sân kear ferneatige troch de Mongoalen, ek al krige de stêd in stiennen kremlyn en in slotgrêft, mar jimmeroan waard de stêd wer opboud troch de bewenners. 

Yn 1393 waard it foarstendom by Moskou foege. It waard doe in militêr bolwurk tsjin it eastlike kanaat Kazan. Nei't dat ryk oermastere waard en Ruslân yn de twadde helte fan de 16e iuw nei Sibearje útwreide, ferlear de stêd syn militêre betsjutting foar Moskou en waard mei tank oan de strategyske lokaasje de hannel belangryk.      

It gûvernemint Nizjni Novgorod waard yn 1714 oprjochte mei Nizjni Novgorod as haadstêd. Dat bleau sa oant de revolúsje. 

Yn de Sovjet-tiid krige it gebiet de folgjende nammen: 

* 1929 Oblast Nizjni Novgorod
* 1929–1932: Kraj Nizjni Novgorod
* 1932–1936: Kraj Gorki
* 1936–1992: Oblast Gorki

Mei yngong fan 16 maaie 1992 draacht de stêd en de oblast wer de âlde namme Nizjni Novgorod.

## Befolkingsûntwikkeling

## Yndieling
De oblast Nizjni Novgorod is ferdielen yn 48 rajons en fjouwer stedsdistrikten. De stedsdistrikten binne de fjouwer grutste stêden yn de oblast, de haadstêd Nizjni Novgorod, Dzerzjinsk en Arzamas en de sletten stêd (ZATO) Sarov. Meiïnoar hat de oblast 28 stêden en 55 plakken mei in stedsk karakter.
Transfiguraasjekatedraal (Nizjni Novgorod)

De **Transfiguraasjekatedraal** (Russysk: Спа́со-Преображе́нский собо́р; Spaso Preobrazjenski sobor) is in russysk-otterdokse katedraal yn 'e Russyske stêd Nizjni Novgorod. 

De katedraal is it âldste noch besteande gebou fan it âlde hannelsgebiet dat by Nizjni Novgorod oanlein waard nei de grutte brân fan 1816 op it âlde plak by it Makarjevkleaster.

## Skiednis

Yn 1816 ferhûze de hannelsbeurs fan Makarjev nei Niznji Novgorod. Yn it ramt fan dy ferhûzing ûntwikkele Agustín de Betancourt de plannen foar de beursgebouwen op 'e lofter kant fan 'e Oka. Foar de bou fan in nije katedraal yn dat gebiet helle er Auguste de Montferrand nei Nizjni Novgorod, dy't ek de arsjitekt fan de Izaäkkathedraal yn Sint-Petersburch wie. Om't de bou fan 'e katedraal in soad oerienkomsten hat mei de Izaäkkatedraal en Monferrand mear ûntwerpen makke foar dy tsjerke, is it mooglik dat der foar de bou fan 'e katedraal yn Nizjni Novgorod ien fan syn âlde ûntwerpen brûkte.

De beurs wie mar in moanne iepen en de geastliken fan 'e katedraal hearden by de Transfiguraasjekatedraal yn it kremlyn, dêr't de ikoanen en it liturgyske reau ek fan brûkt waard.

Nei de foltôging fan 'e katedraal yn 1822 feroarsake de nije ikonostaze opskuor. De Italjaan Toricelli hie de ikoanen yn West-Europeeske styl skildere sûnder rekken te hâlden mei de otterdokse seden. In soad keaplju wegeren út skamte noch nei de tsjerke te gean, oaren namen eigen ikoanen mei. Lang om let krige de katedraal in nije ikonostaze fan 'e Russyske arsjitekt Vasili Petrovitsj Stasov.

Fanwegen de skuorren dy't ûnstienen troch de sompige grûn en de oerstreamings moast de katedraal tsjin it ein fan 'e 19e iuw restaurearre wurde. Nei de restauraasje waard de tsjerke op 31 july 1888 op 'e nij wijd. Yn 1899 drige de frijsteande klokketoer yn te stoarten en yn 1906 folge de bou fan in nije klokketoer yn 'e selde styl.  

## Oktoberrevolúsje
Nei de Oktoberrevolúsje waard de katedraal sletten en oerdroegen oan in bedriuw. De Ried foar Religieuze Saken fan 'e Sovjet-Uny naam yn 1989 it beslút om de katedraal werom te jaan oan 'e Russysk-Otterdokse Tsjerke. De klokketoer fan 'e katedraal út 1906 waard yn 'e Sovjet-tiid ôfbrutsen.    

## Weriepening
Yn 1991 fûn de oerdracht fan de katedraal plak en dêrnei waard fuortendaliks mei in restauraasje en it opknappen fan 'e omjouwing útein set. Oant 2009 wie de katedraal de haadtsjerke fan it bisdom Nizjni Novgorod-Arzamas. Nei't de restauraasje fan 'e Aleksander Nevskikatedraal waard dy tsjerke de haadtsjerke fan it bisdom. Op 11 septimber fan itselde jier waard troch patriarch Kirill foar de katedraal in monumint ta neitins foar slachtoffers fan Tsjernobyl ûntbleate, dat in ingel mei krúste earms foarstelt. Op 'e graniten platen steane teksten út de Skrift en nammen fan slachtoffers.
Flaggeskip

In **flaggeskip** is binnen in float it marineskip dêr't de befelfierend ofsier fan dy float op meifart. Yn 'e Twadde Ingelske Oarloch (1665-1667) en de Trêde Ingelske Oarloch (1672-1674) wie it flaggeskip fan 'e seemacht fan 'e Republyk fan 'e Feriene Nederlannen bgl. de *[[De Zeven Provinciën (flaggeskip 1665-1694)|De Zeven Provinciën]]*, om't op dat skip admiraal Michiel de Ruyter meifear. De term 'flaggeskip' komt fan it feit dat sa'n skip yn it ferline it rjocht hie de kommandoflagge te fieren. It waard foarhinne ek wol it **admiraalsskip** neamd, om't de befelhawwer fan in float faak in admiraal is. Mei't in marine út ferskate floaten bestean kin, is it sadwaande ek mooglik dat ien marine ferskate flaggeskippen omfiemet. De term 'flaggeskip' wurdt ek wol brûkt yn 'e keapfardij, en ferwiist dan nei it meast toanoanjaande skip fan in rederij of in konfoai. Yn 'e oerdrachtlike sin kin mei 'flaggeskip' fierders it meast toanoanjaande ûnderdiel of produkt fan in organisaasje of bedriuw oantsjut wurde.
Cliegg Lars

**Cliegg Lars** (útspr.: [ˈkliːɡ ˈlɑːɹz], likernôch: "kliik laarz") is in fiktyf personaazje fan minder belang út 'e ''Star Wars''-franchise fan 'e Amerikaanske filmmakker George Lucas. Hy is in boer op 'e planeet Tatooine, dy't yntrodusearre waard yn 'e film *[[Star Wars: Episode&nbsp;II&nbsp;– Attack of the Clones]]* (2002). De rol fan Cliegg waard fertolke troch akteur Jack Thompson.
__TOC__
## Fiktive biografy
Cliegg Lars wurdt berne op 'e planeet Tatooine, yn 'e Bûtenrâne fan it Stjerrestelsel, as de soan fan Lef en Gredda Lars. Hy hat in broer dy't Edern hjit, mar dy komt mei fjirtjin jier om by in ûngemak mei in lânglider. As Cliegg folwoeksen wurdt, nimt er de pleats fan syn âldelju oer yn 'e neite fan 'e delsetting Anchorhead en wurdt er fochtboer, lykas syn heit foar him. Hy trout mei in frommeske dat Aika hjit en kriget mei har in soan, dy't se Owen neame. Likernôch fyftjin jier letter komt Aika te ferstjerren en wurdt Cliegg widner. 

Inkele jierren letter komt Cliegg by in besyk oan 'e delsetting Mos Espa yn 'e kunde mei de slavinne Shmi Skywalker, dy't yn 'e winkel wurket fan Watto, in Toydariaanske keapman yn twaddehâns technologyske ûnderdielen. Hja reitsje fereale en Cliegg keapet har frij, wêrnei't se trouwe. Fia Shmi moetet Cliegg syn soan Owen syn lettere frou Beru Whitesun, dy't mei Shmi befreone is.

In jier as sân, acht nei't sy en Cliegg troud binne, wurdt Shmi op in dei ûntfierd by in oerfal troch in groep Tusken-kapers. Cliegg sammelet in kloft fan tritich boeren en set ôf de woastyn yn om syn wiif te rêden. Hja rinne lykwols yn in mûklaach fan 'e Tusken-kapers en der keare mar fjouwer fan harren libben werom. Cliegg is ien fan dy fjouwer; hy ferliest by it treffen in skonk, wat fierdere sykaksjes fan him behinderet. As de Jedi Anakin Skywalker by him oan 'e doar ferskynt, dy't de foarsoan fan Shmi is, fertelt Cliegg him dat it gjin sin mear hat om efter syn mem oan te gean, mei't har ferdwining no in moanne lyn is.

Anakin slacht de goerie fan syn styfheit yn 'e wyn. Troch oanwizings dy't er fan guon Jawa's kriget en syn fermogens as Jedi wit er syn mem yndie op te spoaren, mar tsjin dy tiid is Shmi sa slim mishannele, dat se yn syn earm ferstjert. Yn razernij rûget Anakin de hiele clan Tusken-kapers út dy't foar de dea fan syn mem ferantwurdlik is, de froulju en bern ynbegrepen, wat in grutte stap is op syn delgong nei de tsjustere kant fan de Krêft. Neitiid nimt er it stoflik omskot fan syn mem mei nei de pleats fan 'e famylje Lars, dêr't Shmi begroeven wurdt njonken Cliegg syn âlden en broer.  

Koarte tiid letter komt Cliegg Lars te ferstjerren, mei't er troch it ferlies fan Shmi de wil om te libjen kwytrekke is. Syn pleats giet dêrnei oer op Owen en Beru.

## Keppelings om utens
*Artikel oer Cliegg Lars yn Wookieepedia, de offisjele ''Star Wars''-Wikipedy
Paleiswacht

In **paleiswacht** of **paleisgarde**, soms ek oantsjut as in **liifgarde**, is in militêre ienheid wêrfan't de leden as iennichste taak hawwe om in paleis of ferskate paleizen te befeiligjen en de bewenners dêrfan te beskermjen. Men kin de leden fan in paleiswacht beskôgje as de liifwachten fan in monarch, lykas in keizer of in kening, en de hofhâlding fan dy monarch. Gauris giet it by in paleiswacht om in karkloft, wêrfan't de leden better traind en útrist binne (en faak ek better betelle wurde) as sljochtwei soldaten. In paleiswacht kin ek beskate oare foarrjochten en privileezjes hawwe. Histoaryske foarbylden fan paleiswachten binne de Frânske Garde en de Switserske Garde yn it Keninkryk Frankryk, de Keizerlike Garde ûnder Napoleon en de Palatynske Garde yn it Fatikaan (oant 1970). Omreden fan harren pleatsing deunby de macht waarden guon paleiswachten histoarysk op in stuit sa machtich dat se har sizzenskip ta-eigenen oer wa't der op 'e troan kaam, lykas it gefal wie mei de Pretoriaanske Garde yn it Romeinske Ryk.
The Works (album fan Queen)

**The Works** is it tsiende studio-album fan Queen. It album waard yn augustus 1983 en jannewaris 1984 yn de Feriene Steaten en Dútslân opnaam en waard in moanne letter op 27 febrewaris 1984 útbrocht. 

## Spyllist

## Singles

## Muzikanten
* Freddie Mercury – Sang & Piano
* Brian May – Gitaar & Sang
* John Deacon – Bas
* Roger Taylor – Drums & Perkusje
The Miracle (album fan Queen)

**The Miracle** is it tolfde studio-album fan Queen. It album waard fan jannewaris 1988 oant en mei jannewaris 1989 yn it Feriene Keninkryk en Switserlân opnaam en waard fjouwer moanne letter op 22 maaie 1989 útbrocht. It wie it earste album fan Queen by it Parlophone label. 

## Spyllist

## Singles

## Muzikanten
* Freddie Mercury – Sang & Piano
* Brian May – Gitaar & Sang
* John Deacon – Bas
* Roger Taylor – Drums & Perkusje

### Gastmuzikanten
* David Richards - Toetsen
Made in Heaven

** Made in Heaven** is it fjirtjinde en lêste studio-album fan Queen. It album bestiet út nea earder útbrocht wurk fan Queen dy't opnaam binne yn it Feriene Keninkryk en Switserlân en waard op 6 novimber 1995 útbrocht. It wie it lêste album fan Queen dêr't Freddie Mercury op te hearen is.

*Mother love* is it lêste nûmer dat troch Freddie Mercury ynsongen is. *A Winter's Tale* is it lêste nûmer dat troch Mercury skreaun is. De cd einiget mei in 22 minuten duorjende farwol opdroegen oan Mercury. Dit nûmer stiet net op de albumhoes oanjûn, it is in saneamd ferburgen nûmer.

## Spyllist

## Singles

## Muzikanten
* Freddie Mercury – Sang & Piano
* Brian May – Gitaar & Sang
* John Deacon – Bas
* Roger Taylor – Drums & Perkusje

### Gastmuzikanten
* Rebecca Leigh-White, Gary Martin, Catherine Porter en Miriam Stockley - Eftrgrûnsang
* David Richards en Spike Edney - Toetsen
* Erdal Kızılçay - Bas
Keep Yourself Alive

***Keep Yourself Alive*** is in nûmer dat oarspronklik opnaam is troch Queen yn  1972 yn de Trident studio en útbrocht op *[[Queen (album)|Queen]]*, it debútalbum fan Queen út 1973. *Keep Yourself Alive* wie it earste nûmer op it album en waard op 6 july 1973 útbrocht as earste single fan Queen.

## Oer it nûmer
Brian May skreau *Keep Yourself Alive* nei't de band foarme wie, mar foardat John Deacon derby kaam. Roger Taylor en Brian May sjonge de fokale oergong fan it liet.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums
Seven Seas of Rhye

***Seven Seas of Rhye*** is oarspronklik as ynstrumentaal nûmer opnaam is troch Queen yn  1972 yn de Trident studio en útbrocht op *[[Queen (album)|Queen]]*, it debútalbum fan Queen út 1973. Nei de tiid hat Freddy Mercury der in tekst by skrean en waard it útbrocht op it twadde studio-album. *Seven Seas of Rhye* wie it tsiende nûmer op it debútalbum en it alfde nûmer op Queen II en waard op 25 febrewaris 1974 útbrocht as earste single fan it album Queen II.

## Oer it nûmer
It nûmer ferwiist nei in fantasykeninkryk neamd Rhye. Seven Seas of Rhye is foarsjoen fan in pianoyntroduksje.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums

### Gastmuzikant
* Roy Thomas Baker – stylofoan
Killer Queen

***Killer Queen*** is in nûmer dat oarspronklik opnaam is troch Queen yn 1974 en útbrocht op it album Sheer Heart Attack fan Queen út 1974. Killer Queen wie it twadde nûmer op it album en waard op 11 oktober 1974 útbrocht as earste single fan it album. 

## Oer it nûmer
Killer Queen is in nûmer oer in foarname frou dy 't eins ek wol in bytsje ûnseedlik is. Killer Queen wie de earste Jeropeeske hit fan Queen. 

## Muzikanten
* Freddie Mercury – Sang & Piano
* Brian May – Gitaar
* John Deacon – Bas
* Roger Taylor – Drums
Brouwerij Bonifatius 754

**Brouwerij Bonifatius 754** is in bierbrouwerij yn Dokkum is de lytste stedsbrouwerij fan Nederlân. It is in inisjatyf fan Stichting Dockumer Biergilde en wurdt yn it wurk holden troch frijwilligers. Op de 1e ferdjipping wurdt eksperiminteel broud mei leden fan de Dockumer Biergilde en yn it proeflokaal kinne û.o. dizze brousels dronken wurde. It Bonifatiusbier wurdt op oare plakken broud.

## Skiednis
Dokkum wie fanâlds in bierbrouwersstêd, mar in 1876 hold de lêste brouwer der mei. Yn 2015, dus 140 jier letter, waard brouwerij Bonifatius oprjochte. De brouwerij is ferneamd nei de kristlike sindeling Bonifatius, dy't yn it jier 754 yn 'e omkriten fan Dokkum fermoarde wêze soe.

## Assortimint
* *Klooster fruit* - fruitbier
* *Wadwit* - witbier
* *Maerte saison* - saison
* *Acht Guldens* - quadrupel
* *Keerpunt* - weizen
* *Granaet Dockumer Lager* - lager
* *Koningsbier van Dokkum* - broud ta gelegenheid fan Keningsdei 2026 yn Dokkum

## Keppeling om utens
* Webstee fan Brouwerij Bonifatius 754
You're My Best Friend (liet fan Queen)

***You're My Best Friend*** is in nûmer dat oarspronklik opnaam is troch Queen yn 1975 en útbrocht op it album A Night at the Opera fan Queen út 1975. You're My Best Friend wie it fjirde nûmer op it album en waard op 18 juny 1976 útbrocht as twadde en lêste single fan it album. 

## Oer it nûmer
*"You're My Best Friend* wie it twadde nûmer en de earste Queen-single dy't skreaun waard troch John Deacon. Hy komponearre it wylst er piano spyljen learde. It liet is skreaun foar syn frou, Veronica.

## Oer de fideoclip
Yn de fideoklip, spilet de band yn in grutte balseal mei mear as tûzen kearzen, wêrûnder in enoarme kroanljochter dy 't oan it plafond hinget. De fideo is opnaam yn april 1976.

## Muzikanten
* Freddie Mercury – Sang
* Brian May – Gitaar
* John Deacon – Bas, Elektro Piano
* Roger Taylor – Drums
Toydarianen

**Toydarianen** (inkeltal: **Toydariaan**; Ingelsk: *Toydarians*) binne in fiktyf ras fan bûtenierdske wêzens út 'e ''Star Wars''-franchise. Hja komme fan 'e mei moerassen oerdutsen planeet **Toydaria**, yn 'e Bûtenrâne fan it Stjerrestelsel. Dy leit yn 'e sône dy't dominearre wurdt troch de misdiesyndikaten fan 'e Hutts. Opmerklik is dat Toydarianen krekt as Hutts ymmún binne foar beynfloeding mei de Krêft, sa't dat troch Jedi en Sith dien wurdt.

Toydarianen hawwe trochinoar in lichemslingte fan in meter oant 1.20&nbsp;m. Se in hawwe keale holle, mar in burd fan poddehier. Har tosken groeie oer de lippen hinne. De eagen binne lyts en de noas is eins in lyts slurfke, dat omleech hinget oer de mûle hinne. Toydarianen hawwe trije fingers oan 'e hannen en trije teannen oan 'e fuotten. Tusken de teannen hawwe se swimfluezzen. Op 'e rêch hawwe se tusken de skouderblêden twa leareftige wjukken. Op Toydaria binne fleantugen út feilichheidsomtinkens ferbean, mei't Toydarianen allegear op eigen krêft fleane; foar besikers fan oare wrâlden ride der treinen.

De hûdskleur is by Toydarianen ljochtblau boppe-op 'e holle, op 'e rêch, de wjukken, de boppekanten fan 'e earms, hannen en fuotten en de bûtenste sydkanten fan 'e skonken. Om 'e mûle hinne, ûnder it kin, op 'e búk, de ûnderkanten fan earms, hannen en fuotten en de binnenkanten fan 'e skonken binne krêm- oant bêzjekleurich.

Mei't har rûne búk foar it meastepart fol sit mei gassen, kinne Toydarianen fleane en op ien plak los fan 'e grûn hingje troch hurd mei har wjukken te klapperjen. Se hawwe twa geslachten, manlik en froulik. De krappe hiergroei op it kin en de kiel is beheind ta manlju en jout harren in wat sutereich, ûnskeard foarkommen.

## Keppelings om utens
*Artikel oer Toydarianen yn Wookieepedia, de offisjele ''Star Wars''-Wikipedy
Tie Your Mother Down

***Tie Your Mother Down*** is in nûmer dat oarspronklik opnaam is troch Queen yn 1976 en útbrocht op it album A Day at the Races fan Queen út 1976. Tie Your Mother Down wie it earste nûmer op it album en waard op 4 maart 1977 útbrocht as twadde single fan it album. 

## Oer it nûmer
Brian May begûn it nûmer te skriuwen op Teneryf, wylst er wurke oan syn proefskrift foar de stúdzje stjerrekunde. Hy komponearre de riff op in Spaanske gitaar en waard op in moarn wekker en spile it wylst er *Tie Your Mother Down* song, in sin dy 't er as grap beskôge. Sjonger Freddie Mercury moedige him oan om de tekst oan te hâlden.

## Oer de fideoclip
De fideoclip foar it nûmer is regissearre troch Bruce Gowers en toant bylden dy 't opnommen waarden yn it Nassau Coliseum yn Long Island, New York, yn febrewaris 1977 by de Amerikaanske stadion-toernee fan de band.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums
We Are the Champions (liet fan Queen)

***We Are the Champions*** is in nûmer dat oarspronklik opnaam is troch Queen yn 1977 en útbrocht op it album News of the World fan Queen út 1977. We Are the Champions wie it twadde nûmer op it album en waard op 7 oktober 1977 útbrocht as earste single fan it album, mei it nûmer We Will Rock You as B-kânt. 

## Oer it nûmer
De orizjinele útjefte fan it nûmer, yn 1977, wurdt ek wol sjoen as in dûbelde A-kant mei *We Will Rock You*. Beide nûmers binne populêr by grutte sporteveneminten. By it Jeropeesk kampioenskip fuotbal in 1992 en it WK fuotbal yn 1994 is yn Nederlân in live-ferzje fan *We Will Rock You/We Are The Champions* útbrocht. Yn 1992 waard it tolfte plak yn de Nederlânske Top 40 berikt, yn 1994 it 32e.

## Oer de fideoclip
De fideoclip foar We Are the Champions waard filme by in spesjale fideo-opname mei leden fan de fanklup yn it New London Theatre op 6 oktober 1977 en waard regissearre troch Derek Burbridge. Mercury treedt op yn in 
karakteristike harlekyn-outfit, in healswarte, healwite ferzje, foar in entûsjast publyk dat mei Queen-sjaals swaait op in wize dy 't fergelykber is mei hoe't Ingelske fuotbalfans dat dogge. In alternative ferzje dy't begjint yn swart-wyt foardat er yn kleur útbarst wylst de drums en gitaren begjinne, waard útstjoerd op BBC's Top of the Pops 2 en bestiet út alternative bylden dy 't op deselde dei opnommen binne.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums
Bicycle Race (liet fan Queen)

***Bicycle Race*** is in nûmer dat oarspronklik opnaam is troch Queen yn de simmer fan 1978 en útbrocht op it album Jazz fan Queen út 1978. Bicycle Race wie it fjirde nûmer op it album en waard op 13 oktober 1978 útbrocht as earste single fan it album, tegearre mei it nûmer Fat Bottomed Girls as dûbele A-kânt. 

## Oer it nûmer
Bicycle Race is skreaun troch Freddie Mercury, hy waard ynspirearre troch it sjen nei de 18e etappe fan de Omgong fan Frankryk fan 1978 dy't Montreux passearre, dêr't de band jazz oan it opnimmen wie yn de Mountain Studios.

## Oer de fideoclip
De fideoclip waard filme troch Denis de Vallance, en befettet 65 neakene froulju, allegearre profesjonele modellen, dy't hurdfytse yn it Wimbledon Greyhound Stadium, yn it súdwesten fan Londen. 

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums
Fat Bottomed Girls

***Fat Bottomed Girls*** is in nûmer dat oarspronklik opnaam is troch Queen yn 1978 en útbrocht op it album Jazz fan Queen út 1978. Fat Bottomed Girls wie it twadde nûmer op it album en waard op 13 oktober 1978 útbrocht as earste single fan it album, tegearre mei it nûmer Bicycle Race as dûbele A-kânt. 

## Oer it nûmer
Fat Bottomed Girls is skreaun troch Brian May. De tekst giet deroer dat "skjintme yn it each fan de taskôger sit", hoewol't it nûmer neffens guon tefolle humor en seksuele taspilingen befettet om serieus op dit ûnderwerp yn te gean.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums
Don't Stop Me Now

***Don't Stop Me Now*** is in nûmer dat oarspronklik opnaam is troch Queen yn augustus 1978 en útbrocht op it album Jazz fan Queen út 1978. Don't Stop Me Now wie it tolfde nûmer op it album en waard op 26 jannewaris 1979 útbrocht as twadde single fan it album. 

## Oer it nûmer
Fat Bottomed Girls is skreaun troch Freddie Mercury. De tekst beskriuwt gefoelens fan krêft en oerdriuwing ("*I'm gonna go, go there's no stopping me*"). Neier beskôge binne der ek in soad seksuele taspilingen ("*I'm a sex machine ready to reload, like an atombomb about to, Oh oh oh oh explode*").

Muzikaal sjoen is it nûmer basearre op it pianospul fan Mercury wêrby 't bassist John Deacon en drummer Roger Taylor foar de ritme seksje soargje. It iennige stikje gitaar yn it nûmer is de solo fan Brian May hoewol't by optredens hy ek slachgitaar spile om it nûmer wat mear rock wêze te litten. In karakteristyk aspekt fan it nûmer is de harmoanyske sang foar it refrein wêrby't meardere opnamen fan de sang oerinoar hinne lein binne.

## Oer de fideoclip
De fideoclip foar Don't Stop Me Now waard regissearre troch J. Kliebenstein en filme yn Vorst Nationaal, Brussel, Belgje op 26 jannewaris 1979.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums
Crazy Little Thing Called Love

***Crazy Little Thing Called Love*** is in nûmer dat oarspronklik opnaam is troch Queen yn juny–july 1979 en útbrocht op it album The Game fan Queen út 1980. Crazy Little Thing Called Love wie it fyfde nûmer op it album en waard op 12 oktober 1979 útbrocht as earste single fan it album.

## Oer it nûmer
Crazy Little Thing Called Love is skreaun troch Freddie Mercury as earbetoan oan syn muzikale helden Elvis Presley en Sir Cliff Richard. Nei't hy Crazy Little Thing Called Love op gitaar skreaun hie en in akoestyske gitaar by de opnamen bespile hie, spile Mercury yn 1985 foar it earst gitaar by konserten fan Queen.

## Oer de fideoclip
De fideoclip foar it nûmer waard filme yn de Trillion Studios op 21 septimber 1979 en regissearre troch Dennis De Vallance, in klip weryn njonken de band ek noch fjouwer dûnsers te sjen binne dy't mei Mercury rûn in motor dûnsje, en letter dûnsje hja oer in catwalk dêr't hannen út omheech stekke. 

## Muzikanten
* Freddie Mercury – Sang en Akoestyske gitaar
* Brian May – Gitaar
* John Deacon – Bas
* Roger Taylor – Drums
Somebody to Love (liet fan Queen)

***Somebody to Love*** is in nûmer dat oarspronklik opnaam is troch Queen yn 1976 en útbrocht op it album A Day at the Races fan Queen út 1976. Somebody to Love wie it sechsde nûmer op it album en waard op 19 novimber 1976 útbrocht as earste single fan it album. 

## Oer it nûmer
Somebody to Love hat krekt as *[[Bohemian Rhapsody]]*, de grutte hit fan Queen's foarige album A Night at the Opera (1975), in komplekse melody en oerlaapjende stimmen. Mar wylst *Bohemian Rhapsody* basearre wie op Ingelske koarstilen, is Somebody to Love basearre op in gospelkoar arranzjemint. It wie de earste single fan A Day at the Races, dêr't Mercury, May en Taylor har stimmen oerlapen om in gospelkoar fan in 100 stimmen nei te meitsjen. Somebody to Love is in leafdesliet dêr't gefoel fan  ynspirearre is troch sjongeres Aretha Franklin.

### Oer de fideoclip
Der waard in fideoclip makke dêr 't in ensenearre opnamesesje yn de Sarm Studios *(dêr 't it album A Day at the Races ûnder oare opnommen is)* en filmopnamen fan it optreden fan de band yn Hyde Park yn septimber 1976 kombinearre waarden.

### Muzikanten
* Freddie Mercury – Sang & Piano
* Brian May – Gitaar
* John Deacon – Bas
* Roger Taylor – Drums

## George Micheal mei Queen ferzje

### Oer it nûmer
George Michael spile it nûmer mei de oerbleaune leden fan Queen by it betinkingskonsert foar Freddie Murcery yn april 1992. De cover berikte de nûmer 1 plak yn de UK Chart yn it Feriene Keninkryk en bleau dêr trije wiken lang stean, yn Nederlân kaam it nûmer net fjirder as in fyfde plak yn de top 40. It nûmer waard opnaam as it earste nûmer op de EP Five Live fan George Michael út 1993, taskreaun oan George Michael en Queen.

## Muzikanten
* George Michael – Sang
* Brian May – Gitaar
* John Deacon – Bas
* Roger Taylor – Drums
Another One Bites the Dust

***Another One Bites the Dust*** is in nûmer dat oarspronklik opnaam is troch Queen yn juny–july 1979 en útbrocht op it album The Game fan Queen út 1980. Another One Bites the Dust wie it tredde nûmer op it album en waard op 22 augustus 1980 útbrocht as fjirde single fan it album. 

## Oer it nûmer
Another One Bites the Dust is skreaun troch John Deacon Yn sawol de melody as de ritme seksje fan it nûmer is in haadrol weilein foar de bas fan Deacon. De fideoclip foar Another One Bites the Dust is opnaam yn de Reunion Arena yn Dallas, Teksas.

## Muzikanten
* Freddie Mercury – Sang
* Brian May – Gitaar
* John Deacon – Bas, Gitaar, Piano
* Roger Taylor – Drums
Strackholt

**Strackholt** is in doarp yn 'e Eastfryske gemeente Großefehn yn it súdeasten fan it distrikt Auwerk. Der wenje 1.438 minsken (2021). Troch it doarp hinne rint de B436.

## Skiednis
De Strackholter tsjerke waard nei alle gedachten om 1240 hinne boud. Strackholt waard yn 1454 foar it earst neamd as *Strachholte*. De namme betsjut "langwerpige bosk". Op 17 maart 1454 ferpande haadling Hippeko syn besittingen yn Strackholt oan jonkhear Ulrik Sirksena.
Bundesstraße 436

De **Bundesstraße 436** (ôfkoarting: *B 436*) rint fan Weener yn it distrikt Lier en nei Sande yn it distrikt Fryslân (Nedersaksen). By Weener slút de dyk oan op de autodyk A 31, by Sande slút de dyk oan op de autodyk A 29. De hiele rûte beslacht sa'n 70 kilometer en foarmet in wichtige east-west ferbining op it Eastfryske skiereilân. 

De grutste plakken oan it trajekt binne Lier, Hesel, Wiesmoor en Friedeburg. Westlik fan Lier leit de Jann-Berghaus-Brücke oer de Iems. Noardeastlik fan Lier leit it knooppunt Lier-East, dêr't de B 436 en A 28 op inoar oanslute.

## Keppeling om utens
Under Pressure (liet fan Queen en Bowie)

***Under Pressure*** is in nûmer dat oarspronklik opnaam is troch Queen mei David Bowie yn july 1981 en útbrocht op it album Hot Space fan Queen út 1982. Under Pressure wie it alfde nûmer op it album en waard op 26 oktober 1981 útbrocht as earste single fan it album. 

## Oer it nûmer
Under Pressure waard opnommen yn de Mountain Studios yn Montreux, Switserlân yn july 1981. Queen, wurke dêr oan syn album Hot Space. Wylst se dêr wiene, wie David Bowie ek yn dy studio om syn sang op te nimmen foar Cat People (Putting Out Fire), de titelsong foar de horrorfilm út 1982 mei deselde namme. By de sesje kamen de artysten inoar tsjin. Dêrnei wurken se tegearre en skreaunen se it nûmer. 

## Oer de fideoclip
De fideoclip yn inoar set troch David Mallet en bestiet út bylden fan gebouwen, brêgen en dy't opblaast en as sloopt wurde, protesten en stomme films. dit om't sawol Queen as David Bowie, gjin tiid hiene foar opnamen fan in fideoclip.

## Muzikanten
* Freddie Mercury – Sang
* David Bowie – Sang
* Brian May – Gitaar
* John Deacon – Bas
* Roger Taylor – Drums
Under Pressure

; Under Pressure kin ferwize nei:
* in Amerikaanske film út 1935, Under Pressure (1935 film) 
* in liet fan Queen en David Bowie út 1981, Under Pressure (liet fan Queen en Bowie)
* in muzyk album fan Logic út 2014, Under Pressure (album fan Logic)
Radio Ga Ga

***Radio Ga Ga*** is in nûmer dat oarspronklik opnaam is troch Queen yn 1983 en útbrocht op it album The Works fan Queen út 1984. Radio Ga Ga wie it earste nûmer op it album en waard op 16 jannewaris 1984 útbrocht as earste single fan it album. 

## Oer it nûmer
Radio Ga Ga waard skreaun troch Roger Taylor, en wie in reaksje op'e telefyzje, dy't de populariteit fan 'e radio ynhelle. It gie ek yn op de opkomst fan de fideoclip en MTV, dat doe konkurrearre mei de radio as in wichtich medium foar it promoatsjen fan muzyk.

## Oer de fideoclip
De fideoclip waard yninoar set troch David Mallet en befettet sênes út Fritz Lang's 1927 Dútske ekspressionistyske Science fictionfilm Metropolis en waard filme yn de Carlton TV Studios en Shepperton Studios, Londen, tusken ein novimber 1983 en jannewaris 1984. It late ta in werútjefte fan de film yn 1984 mei in rock-soundtrack. Yn de fideoklip reizget de band sjongend troch Metropolis yn in stilearre werskepping fan de ûndergrûnske masinekeamers, mei Britske boargers dy't gasmaskers oanlûke en yn harren huzen skûlje, en fan sa'n famylje dy 't de tiid trochbringt mei it harkjen nei de radio.

## Muzikanten
* Freddie Mercury – Sang
* Brian May – Gitaar
* John Deacon – Bas
* Roger Taylor – Drums
Aartshartoch

**Aartshartoch** is in aadlike titel dy't leger fan stân is as kening, mar heger as hartoch en (soeverein) prins of foarst, mei likernôch deselde hichte as grutfoarst en gruthartoch. In froulike aartshartoch of de frou fan in aartshartoch is in **aartshartoginne**. It gebiet dêr't in aartshartoch oer hearsket, is in **aartshartochom**. It wurd 'aartshartoch' komt oarspronklik út it Dútske taalgebiet en waard gearstald út it Grykske foarheaksel ἀρχι-, *archi*, dat safolle betsjut as "gesachhawwend" en it Dútske *Herzog*, dat oan it begjin fan 'e Midsiuwen in oantsjutting foar in militêr lieder wie, mar geandewei in aadlike titel waard. 

'Aartshartoch' wie fan 1358 ôf de titel fan 'e hearskers oer Eastenryk út it Hûs Habsburch, en waard letter troch alle leden fan dy dynasty droegen. Inkeld bern út morganatyske houliken hiene dat rjocht net; dy wiene 'greve' of 'grevinne' fan Habsburch. Ek tsjintwurdich noch fiere telgen út it Hûs Habsburch de titel 'aartshartoch'. Men sprekt dêrom yn dit ferbân ek wol fan it 'Aartshûs Habsburch' of it 'Aartshûs fan Eastenryk'. Ek de kening fan Spanje is om histoaryske redens in aartshartoch fan Eastenryk, mar brûkt dy titel net.

Bûten Eastenryk wurdt de titel 'aartshartoch' yn it Dútsk, Nederlânsk, Frysk en guon oare talen gauris brûkt foar de net-regearjende leden fan it Hûs Romanov, fan 'e tsaren fan Ruslân. Harren titel wurdt lykwols ek wol oerset as 'gruthartoch'. 

## Sjoch ek
*gruthartoch
Gruthartoch

**Gruthartoch** is in aadlike titel dy't leger fan stân is as kening, mar heger as hartoch of (soeverein) prins en likernôch fan gelikense hichte as aartshartoch en grutfoarst. In froulike gruthartoch of de frou fan in gruthartoch is in **gruthartoginne**. It gebiet dêr't in gruthartoch oer hearsket, is in **gruthartochom**. Saakkundigen binne fan betinken dat de titel 'gruthartoch' yn it Hillige Roomske Ryk ûntstien is, dêr't men nammentlik mei de term *Großherzog* ferwiisde nei de grutfoarsten fan 'e Midsiuwske Russyske stêdsteaten. 

Tsjintwurdich is de iennichst oerbleaune regearjende gruthartoch de hearsker fan Lúksemboarch, dat as in gruthartochdom bestiet sûnt 1815. Fanwegen it feit dat it no it iennichste yn syn soarte is, wurdt Lúksemboarch ek wol koartwei "it gruthartochdom" neamd. De oansprektitel foar de gruthartoch fan Lúksemboarch is, krekt as by in kening: "Jins Keninklike Majesteit", en yn 'e trêde persoan inkeltal: "Syn Keninklike Majesteit".

Foarhinne bestiene der mear gebieten mei in gruthartoch oan it haad, benammen yn Dútslân:
*it Gruthartochdom Aldenburch (1829-1918)
*it Gruthartochdom Baden (1806-1918)
*it Gruthartochdom Berch (1806-1813)
*it Gruthartochdom Hessen (1806-1918)
*it Gruthartochdom Frankfort (1810-1813)
*it Gruthartochdom Fulda (1815-1866)
*it Gruthartochdom Meklenburch-Schwerin (1815-1918)
*it Gruthartochdom Meklenburch-Strelitz (1815-1918)
*it Gruthartochdom Poasen (1815-1918) (ûnderdiel fan it Keninkryk Prusen)
*it Gruthartochdom Saksen-Weimar-Eisenach (1815-1918) 
*it Gruthartochdom fan de Underryn (1815-1918) (ûnderdiel fan it Keninkryk Prusen)
*it Gruthartochdom Würzburg (1806-1814)

Bûten de Dútske gebieten kamen gebieten mei in gruthartoch oan it bewâld mar in bytsje foar:
*it Gruthartochdom Litouwen (1236-1795) (fan 1569 ôf as ûnderdiel fan it Poalsk-Litouske Mienebêst)
*it Gruthartochdom Toskane (1569-1860)
*it Gruthartochdom Warsjau (1809-1813)
*it Gruthartochdom Finlân (1809-1917) (ûnderdiel fan it Keizerryk Ruslân)

Fierders wurdt de titel 'gruthartoch' ek wol brûkt foar de net-regearjende leden fan it Hûs Romanov, fan 'e tsaren fan Ruslân. Harren titel wurdt lykwols ek wol oerset as 'aartshartoch'.
I Want to Break Free

***I Want to Break Free*** is in nûmer dat oarspronklik opnaam is troch Queen yn 1983 en útbrocht op it album The Works fan Queen út 1984. I Want to Break Free wie it sechsde nûmer op it album en waard op 2 april 1984 útbrocht as twadde single fan it album. 

## Oer it nûmer
I Want to Break Free waard skreaun troch John Deacon, De singleútfiering is justjes langer as de albumferzje op The Works, eat dat meastal oarsom it gefal is. De humoristyske fideoclip fan it liet iepenet mei bylden fan in typysk Ingelske folksbuert, as in parody op de Britske soap Coronation Street. De manlju fan Queen ferskine ferklaaid as typyske Britske húsfroulju, dy't dwaande binne mei it húshâlden.

## Muzikanten
* Freddie Mercury – Sang
* Brian May – Gitaar
* John Deacon – Bas & Toetsen
* Roger Taylor – Drums

### Gastmuzikanten
* Fred Mandel - Toetsen
It's a Hard Life

***It's a Hard Life*** is in nûmer dat oarspronklik opnaam is troch Queen tusken augustus en oktober1983 en útbrocht op it album The Works fan Queen út 1984. It's a Hard Life wie it tredde nûmer op it album en waard op 16 july 1984 útbrocht as tredde single fan it album. 

## Oer it nûmer
I Want to Break Free waard skreaun troch Freddie Mercury, De iepeningssin fan it nûmer is ôflaat fan in oersetting fan *Vesti la guiba* in aria út 'e opera *Pagliacci* fan Ruggiero Leoncavallo. De fideoklip fan it nûmer makke troch Tim Pope is filme yn in opera-achtige styl.

## Muzikanten
* Freddie Mercury – Sang
* Brian May – Gitaar
* John Deacon – Bas & Toetsen
* Roger Taylor – Drums
Hammer to Fall (liet fan Queen)

***Hammer to Fall*** is in nûmer dat oarspronklik opnaam is troch Queen yn jannewaris 1984 en útbrocht op it album The Works fan Queen út 1984. Hammer to Fall wie it achtste nûmer op it album en waard op 16 july 1984 útbrocht as tredde single fan it album. 

## Oer it nûmer
Hammer to Fall waard skreaun troch Brian May, De tekst fan it nûmer ferwiist op ferskate punten nei de Kâlde Kriich. De fideoclip waard regissearre troch David Mallet en befettet bylden fan it konsert fan Queen yn Brussel by *The Works toernee*.

## Muzikanten
* Freddie Mercury – Sang
* Brian May – Gitaar
* John Deacon – Bas & Toetsen
* Roger Taylor – Drums
Riedshear

*riedshear (adviseur), immen dy't rie jout oan in heger pleatst persoan, histoarysk ornaris oan in monarch
*riedshear (rjochter), in rjochter by in hegere rjochtbank
*riedshear (skaakstik), in yn ûnbrûk rekke oantsjutting foar de loper, in stik yn it skaakspul
Klaas Jacob van Douwen

**Klaas Jacob van Douwen** (Mantgum, 24 april 1917 – Beetstersweach, 16 oktober 2004) wie in Nederlânsk politikus út namme fan de PvdA.

## Libben en wurk
Hy wie in soan fan Einte van Douwen (1873 -1940) en Anna Geertruida Vollema (1881 -1966). Syn heit wie gemeentesekretaris fan Baarderadiel; waard dêr yn 1920 boargemaster en wie fan 1928 ôf boargemaster fan Eaststellingwerf. Sels studearre er nei it gymnasium rjochten oan de Ryksuniversiteit Grins. Hy is dêr yn 1941 ôfstudearre wêrnei't er wurkje soe by it parket by it Iepenbier Ministearje yn De Haach.Yn 1946 waard Van Douwen beneamd ta boargemaster fan Doanjewerstâl en dêrnjonken wie er ek plakferfangend kantonrjochter by it kantongerjocht op It Hearrenfean. 
Van Douwen joech yn 1963 it boargemasterskip op om kantonrjochter te wurden yn Beetstersweach.
Yn 1975 waard er foar trije jier útstjoerd nei it Hof fan Justysje fan de Nederlânske Antillen. Werom yn Nederlân waard Van Douwen riedshear by it Gerjochtshof yn Ljouwert.
Yn maaie 1987 gie er mei pinsjoen en yn 2004 ferstoar er yn 'e âldens fan 87 jier.
Bierbrouwerij Bûsdoek

**Brouwerij Bûsdoek** is in bierbrouwerij út Burgum.

## Skiednis
Yn 2016 organisearren in tal freonen harren earste bierbroujûn. It earste brousel wurdt tjemze mei in bûsdoek, by krapte oan in keukentjems. Sa is de brouwerij oan har namme kommen. Al gau wurdt der in profesjonele broutsjettel kocht, om't de fraach nei it bier hieltyd grutter waard. 

## Hjoed
De brouwerij hat gjin proeflokaal, mar de bieren wurde yn ferskate winkels ferkocht. Ek kinne de bieren online besteld wurde.

## Assortimint
* Wiisprater - wyt
* Nachtdraver - amber
* Trochsetter - swier blûn
* Kreftpatser - stout
* Droktemakker - New England IPA
* Rûchhouwer - quadrupel (mei jeneverbei en tonkabeannen)

## Keppeling om utens
* Webstee fan Brouwerij Bûsdoek
Jean-Louis Trintignant

**Jean-Louis Trintignant ** (Piolenc, 11 desimber 1930 - Uzès, 17 juny 2022) wie in Frânsk akteur. 
Trintignant waard bekend as de beskromme man fan Brigitte Bardot yn 'e skandaalfilm *[[Et Dieu... créa la femme]]*. Tsien jier letter, yn 1966, hie er fannijs sukses mei syn haadrol, njonken Anouk Aimée, yn *[[Un homme et une femme]]*.
Dêrnei draaide de filmkarriêre fan Trintignant yn tweintich jier op folle toeren: tusken 1966 en 1986 wie er te sjen yn santich films. Fan de ein fan de tachtiger jierren ôf ferskynde er minder en minder op it wite doek oant 2012 doe't de tragyske dramafilm *[[Amour (film)|Amour]]* him wer yn it skynljocht sette. Trintignant wie koart troud mei aktrise Stéphane Audran. Ut syn houlik mei sineaste Nadine Trintignant hat er trije bern, Marie, Pauline en Vincent . Syn âldste dochter Marie waard yn 2003 troch har freon Bertrand Cantat fermoarde.
Jean-Louis Trintignant ferstoar yn 2022, yn de âldens fan 91 jier.